ສຫລ ຮຽກຮ້ອງໃຫ້ທຸກພັກຝ່າຍ ບໍ່ໃຫ້ຕັ້ງເງື່ອນໄຂລ່ວງໜ້າ ໃນການເຈລະຈາ ສັນຕິພາບຊີເຣຍ
ການເຈລະຈາກ່ຽວກັບ ການຢຸດຍິງ ແລະ ການຈັດຕັ້ງ ລັດຖະບານ ໄລຍະຂ້າມຜ່ານ ຢູ່ໃນຊີເຣຍນັ້ນ ແມ່ນຄວນ ເລີ້ມຂຶ້ນແຕ່ວັນຈັນຜ່ານມາ ແຕ່ໄດ້ຖືກໂຈະຈົນຮອດວັນສຸກນີ້.
ສະຫະລັດ ຮຽກຮ້ອງໃຫ້ທຸກພັກຝ່າຍ ທີ່ໄດ້ຖືກເຊື້ອເຊີນເຂົ້າ ຮ່ວມ ການເຈລະຈາສັນຕິພາບຂອງຊີເຣຍ ຢູ່ໃນນະຄອນ Geneva ໃນອາທິດນີ້ໃຫ້ເຂົ້າຮ່ວມ ໂດຍປາດສະຈາກການ ຕັ້ງເງື່ອນໄຂລ່ວງໜ້າໃດໆ ການເຈລະຈາ ກ່ຽວກັບ ການຢຸດຍິງ ແລະ ການຈັດຕັ້ງ ລັດ ຖະບານໄລຍະຂ້າມຜ່ານ ຢູ່ໃນຊີເຣຍນັ້ນ ແມ່ນຄວນເລີ້ມຂຶ້ນ ຕັ້ງແຕ່ວັນຈັນຜ່ານມາ ມັນໄດ້ຖືກໂຈະໄວ້ ຈົນຮອດວັນສຸກ ມື້ອື່ນ ຍ້ອນການບໍ່ລົງລອຍກັນກ່ຽວກັບວ່າ ຜູ້ໃດຄວນຖືກເຊື້ອ ເຊີນໃຫ້ເຂົ້າຮ່ວມ ທູດພິເສດຂອງອົງການສະຫະປະຊາຊາດຮັບຜິດຊອບກ່ຽວກັບເລື້ອງຊີເຣຍ ທ່ານ Staffan de Mistura ໄດ້ສົ່ງສານເຊື້ອເຊີນອອກໄປໃນວັນອັງຄານຜ່ານມາ ແຕ່ບໍ່ ໄດ້ເປີດເຜີຍວ່າ ມີຜູ້ໃດແດ່ຢູ່ໃນບັນຊີລາຍຊື່ ແຕ່ສື່ມວນຊົນຫຼາຍພາກສ່ວນ ໄດ້ລາຍງານວ່າ ມັນລວມທັງ ບັນດາຜູ້ຕາງໜ້າຂອງ ຊາອຸດີ ແລະ ກຸ່ມຕໍ່ຕ້ານລັດຖະບານຊີເຣຍນິຍົມແນວທາງປານກາງ ທີ່ໜູນຫຼັງໂດຍ ສະຫະລັດ, ບັນດາສະມາຊິກກຸ່ມຕໍ່ຕ້ານທີ່ໜູນຫຼັງໂດຍຣັດເຊຍ ແລະ ລັດຖະມົນຕີ ຕ່າງປະເທດຊີເຣຍ ທ່ານ Wakid al-Moallem ຍັງບໍ່ເປັນທີ່ຈະແຈ້ງເທື່ອ ໃນວັນພຸດວານນີ້ວ່າ ແທ້ຈິງແລ້ວ ຜູ້ໃດແດ່ມີແຜນທີ່ຈະໄປ ຮ່ວມ ກອງປະຊຸມນະຄອນ Geneva ກຸ່ມທີ່ສະຫະລັດໜູນຫຼັງ ໄດ້ເນັ້ນຢ້ຳວ່າ ຕົນ ຄວນເປັນຄະນະຜູ້ແທນກຸ່ມຝ່າຍຄ້ານ ແຕ່ພຽງຝ່າຍດຽວຢູ່ທີ່ນັ້ນ ຕົນຕ້ອງການໃຫ້ ຍຸດຕິການໂຈມຕີທາງອາກາດ ໂດຍຣັດເຊຍ ຢູ່ໃນຊີເຣຍ ແລະ ໃຫ້ລັດຖະບານຊີເຣຍ ຍົກເລີກການປິດລ້ອມ ທີ່ໄດ້ບີບບັງຄັບ ຕໍ່ເມືອງຕ່າງໆ ຈຳນວນນຶ່ງ ຣັດເຊຍໄດ້ເນັ້ນຢ້ຳວ່າ ພວກຊາວເຄີດຂອງຊີເຣຍ ຄວນໄດ້ຮັບອະນຸ ຍາດໃຫ້ເຂົ້າຮ່ວມ ນຳດ້ວຍ ໃນຂະນະດຽວກັນ ເທີກີ ກ່າວວ່າ ບໍ່ຄວນເລີຍ ໂຄສົກກະຊວງການຕ່າງປະເທດສະຫະລັດ ທ່ານ Mark Toner ໄດ້ກ່າວວ່າ ທຸກໆ ຝ່າຍຕ້ອງເຂົ້າຮ່ວມໃນການເຈລາຈາ ໂດຍປາດສະຈາກ ການຮຽກຮ້ອງລ່ວງໜ້າໃດໆ ກ່ອນການເຈລະຈາ